**‘মাকে নির্যাতনের অভিযোগ’ (সুয়ো মটো ৩৩/১৮)**

‘দৈনিক সমকাল’ পত্রিকায় “জমি লিখে না দেওয়ায় ‘মাকে নির্যাতনের অভিযোগ’ শিরোনামে প্রকাশিত সংবাদের প্রতি জাতীয় মানবাধিকার কমিশনের দৃষ্টি আকৃষ্ট হয়েছে। প্রকাশিত সংবাদে উল্লেখ করা হয় যে, সবুজ মিয়া ও তার স্ত্রী সাহেদা খাতুন বৃদ্ধ মা-এর সম্পত্তি নিজের নামে লিখে নেওয়ার জন্য মা ফসর বানুকে গোয়াল ঘরে বন্দি করে রেখে নির্যাতন করছেন। এছাড়াও প্রকাশিত সংবাদ হতে জানা যায় যে, অন্যান্য ভাই-বোন মা-এর চিকিৎসার জন্য এগিয়ে আসলেও তিনি সুযোগ প্রদান করছেন না।

পিতা মাতার ভরণপোষণ আইন 2013 অনুযায়ী সন্তান তাঁর পিতা মাতাকে ভরণ পোষণ দিতে আইনত বাধ্য। এমতাবস্থায়**, ঘটনায় উল্লিখিত বৃদ্ধ মা ফসর বানু যেন তাঁর সন্তানদের কাছ থেকে নিয়মিত ভরণপোষণ পান তার প্রয়োজনীয় ব্যবস্থা গ্রহণ এবং একই সাথে বৃদ্ধ মায়ের সম্পত্তি রক্ষার প্রয়োজনীয় ব্যবস্থা গ্রহণপূর্বক** **আগামী 02/07/2018 তারিখের মধ্যে কমিশনকে অবহিত করতে জেলা প্রশাসক, নেত্রকোনাকে বলা হয়েছে।**